Nevrolingvistisk programmering

**Nevrolingvistisk programmering** (NLP), fra engelsk *Neuro-linguistic programming*, er en pseudovitenskapelig metode innen kommunikasjon, personlig utvikling og psykoterapi, utviklet av Richard Bandler og John Grinder på 1970-tallet i California. Bandler og Grinder hevdet at det finnes en sammenheng mellom nevrologiske prosesser ('nevro'), språk ('lingvistisk') og atferdsmønstre som er lært gjennom erfaring («programmering»). Ifølge dem kan NLP endre disse mønstrene og bidra til å nå spesifikke mål i livet.

NLP baserer seg på en hypotese om at vellykkede atferdsmønstre har en direkte kobling til personlige erfaringer, spesielt til tankemønstre. Metoden blir ofte omtalt som en alternativ behandlingsform, og påstås å øke selvbevissthet og evnen til mer effektiv kommunikasjon ved å endre personlige tanke- og følelsesmønstre.

Imidlertid har NLP fått liten aksept i akademiske miljøer innen psykologi og lingvistikk. Systematiske gjennomganger av tilgjengelig vitenskapelig forskning stiller spørsmål ved metodens grunnprinsipper og viser at den ikke gir de lovede resultatene. Kritikken er også rettet mot metodens navn, dens grunnleggende idéer og terminologien som brukes. NLP blir ofte nevnt som et eksempel på pseudovitenskap i undervisning om vitenskapsteori på universitetsnivå. Forskning på kvakksalveri innen psykisk helse, som Norcross et al. (2006), antyder at NLP sannsynligvis er ineffektiv i behandling av atferdsproblemer.

## NLP-utdanning og trening
Metoden vektlegger praksis og trening. I Norge finnes det flere NLP-skoler, samt enkelte uavhengige treningsgrupper.

For å bli sertifisert som *NLP-Practitioner*, må man fullføre en utdanning hos en NLP-trener eller *Master Trainer*. Disse skolene kan ha trenere fra ulike sertifiseringsorganisasjoner, som stiller krav til innholdet i kursene for NLP-Practitioner, NLP Master-Practitioner og NLP-trener. Hensikten er å opprettholde en relativt ensartet standard blant alle som praktiserer NLP.

## Historie

I NLPs tidlige utvikling, rundt 1975, begynte Richard Bandler og lingvisten John Grinder å lage modeller basert på teoriene og metodene til psykiaterne Fritz Perls, Virginia Satir og Milton Erickson. De utga også de første sentrale verkene innen NLP. «Modellering» er et kjerneelement i NLP, der man observerer og imiterer vellykket atferd. Dette regnes som grunnlaget for mange av NLP-teknikkene, sammen med «20 grunnforutsetninger» som danner den etiske rammen.

Siden starten har NLP utviklet seg med flere tilnærminger, som "tidslinjearbeid" på 1980-tallet, og har blitt populær innenfor coaching og personlig utvikling. Tilnærmingen kalt «Tidslinjearbeid» ble skapt av Steve Andreas og Connirea Andreas i Boulder, Colorado, og av Robert Dilts, som er en sentral skikkelse i NLP-bevegelsen. Dilts har skrevet flere bøker, blant annet om overbevisninger og hvordan han mener disse påvirker oss. Hans verk inkluderer *Changing Beliefs with NLP*, *Beliefs: Pathway to Health and Well-Being*, og *Sleight of Mouth* fra 1999, som fokuserer på språkets rolle.

NLP har etter hvert utviklet seg i så mange retninger at det er vanskelig å gi en presis beskrivelse av teknikken. Mangelen på vitenskapelig belegg for NLPs prinsipper og påståtte effektivitet har ført til at det akademiske miljøet i stor grad ser på NLP som en pseudovitenskap.

## Referanser


* Nasjonalt informasjonssenter for alternativ behandling – NIFAB 

## Hovedverkene innenfor NLP
*  Bandler og Grinder: *The Structure of Magic* Vol. I 1975.
*  Bandler og Grinder: *The Structure of Magic* Vol. II 1976.
*  Bandler og Grinder: *Patterns of the Hypnotic Techniques of Milton H. Erickson.M.D.*, Vol. I. 1975.
*  Bandler og Grinder: *Patterns of the Hypnotic Techniques of Milton H. Erickson.M.D.*, Vol. II. 1976.
*  Bandler og Grinder: *Frogs Into Princes.* 1979.
*  Dilts, Grinder, Bandler, DeLozier: *Neuro-Linguistic Programming Vol. I.* 1980.
*  Bandler og Grinder: *Reframing.* 1982.
*  Bandler, Richard: *Using Your Brain.* 1985.
*  Bandler, Richard: *Changing With Families.* 1976. 

## Annen litteratur
; På norsk
* Ole Jacob Madsen *«Det er innover vi må gå» En kulturpsykologisk studie av selvhjelp* Universitetsforlaget 2014 ISBN 9788215021829

; Engelsk
* O'Connor og Seymour: *Introducing Neuro-Linguistic Programming*. 1993.
*  Winkin, Y: *Eléments pour un procès de la P.N.L.* , MédiAnalyses, no. 7, septembre, 1990, s. 43-50.
*  Drenth, J.D. (2003): *Growing anti-intellectualism in Europe; a menace to science*. Studia Psychologica 45: s. 5-13.
*  Singer, Margaret (1995). Cults in Our Midst : The Continuing Fight Against Their Hidden Menace, New York, NY: Jossey Bass. [ISBN 0-7879-6741-6].
*  Hardiman (1994) NLP background and issues. Industrial relations review and report No 560 May
*  Summers, Lynn. (Jan 1996) Training & Development. Alexandria, VA: American Society for Training & Development: Vol. 50, Iss. 1; pg. 30, 2 pgs
*  Michael Sommer "Esoterischer Spuk oder effektive Lehrmethoden? NLP und andere Psychomethoden erfreuen sich auch in der Weiterbildung wachsender Beliebtheit" i Erwachsenenbildung. Vierteljahresschrift für Theorie und Praxis. Hrsg.: Katholische Bundesarbeitsgemeinschaft für Erwachsenenbildung. Heft 2/98, S. 70-72. https://web.archive.org/web/20060626115233/http://www.nlp.de/presse/deutschland/eb-0298.htm
*  Novopashin, A: "Totalitarian Sects and the Democratic State" (2004) International Conference in Novosibirsk: 9-11 November 2004
*  Michael D Langone (red): Recovery from Cults: Help for Victims of Psychological and Spiritual Abuse, New York, NY: W W Norton & Company, 1993.
* O'Connor, Joseph: *NLP i Teori og Praksis*. 2002
*  O'Connor og Seymour: *Introducing Neuro-Linguistic Programming*. 1993.
*  Bandler, Richard: *Using Your Brain.* 1985.
*  Andreas, Steve and Faulkner, Charles: *NLP The new technology of achievement*. 1994.

## Eksterne lenker
* 
* Neurolingvistisk programmering (NLP) – Nasjonalt informasjonssenter for alternativ behandling (NIFAB)
* Videopresentasjoner med NLP-trenerne Nils Jørgen Sellæg og Peder Wroldsen  - Om NLP og NLPtrening
*  Robert Dilts - What is NLP?
*   Tad James - An introduction to Neuro Linguistic Programming
*  www.nlpinfo.com - Introduction to NLP
*  - Om NLP på Skeptic's Dictionary